Document ID: 31992R0816

NEUVOSTON ASETUS (ETY) N:o 816/92 annettu 31 päivänä maaliskuuta 1992,
maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
asetuksen (ETY) N:o 804/68(3), sellaisena kuin se on viimeksi muutettuna asetuksella (ETY) N:o 374/92(4), 5 c artiklalla käyttöön otetun lisämaksujärjestelmän voimassaoloaika päättyy 31 päivänä maaliskuuta 1992; olisi säädettävä uudesta, vuoteen 2000 sovellettavasta järjestelmästä yhteisen maatalouspolitiikan uudistuksen mukaisesti; tämän vuoksi olisi tällä välin jatkettava nykyisen järjestelmän voimassaoloaikaa yhdeksänneksi 12 kuukauden ajanjaksoksi; komission ehdotusten mukaisesti tässä asetuksessa vahvistettua kokonaismäärää olisi alennettava korvausta vastaan mainituksi ajanjaksoksi jo aloitettujen saneerauspyrkimysten jatkamiseksi,
asetuksen (ETY) N:o 775/87(5) mukaisesti, sellaisena kuin se on viimeksi muutettuna asetuksella (ETY) N:o 3643/90(6), viitemäärien osan luovuttaminen väliaikaisesti neljänneltä 12 kuukauden pituiselta ajanjaksolta kahdeksannelle 12 kuukauden pituiselle ajanjaksolle on tullut tarpeelliseksi markkinatilanteen vuoksi; ylijäämäisenä pysyvä markkinatilanne edellyttää, että 4,5 prosenttia toimitusten viitemääristä jätetään kokonaismäärien ulkopuolelle yhdeksännellä ajanjaksolla; yhteisen maatalouspolitiikan uudistuksen mukaisesti neuvosto päättää lopullisesti mainittujen määrien tulevaisuudesta; tämän oletuksen mukaisesti olisi täsmennettävä kyseisten määrien suuruus jokaiselle jäsenvaltiolle,
on säädetty, ettei maidontuotannon rajoittamista koskevan järjestelmän soveltaminen saa asettaa kyseenalaiseksi maatilojen rakenneuudistusta entisen Saksan demokraattisen tasavallan alueella; kohdattujen vaikeuksien vuoksi on jatkettava mainittuun järjestelmään tehtyjen lievennysten voimassaoloaikaa mainitulla alueella ylimääräiseksi ajanjaksoksi varmistaen, että ainoastaan mainittu alue on edunsaaja;
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 804/68 5 c artikla seuraavasti:
1) Korvataan 1 kohdan ensimmäisessä alakohdassa ilmaisu "kahdeksana ajanjaksona" ilmaisulla "yhdeksänä ajanjaksona".
2) Lisätään kohta seuraavasti:
"1 b. Entisen Saksan demokraattisen tasavallan alueella sijaitsevien tilojen osalta yhdeksänneksi 12 kuukauden ajanjaksoksi viitemäärä voidaan myöntää väliaikaisesti sillä edellytyksellä, että näin myönnettyä viitemäärää ei muuteta ajanjakson aikana."
3) Lisätään 3 kohtaan alakohta seuraavasti
"g) kokonaismäärä tuhansina tonneina ilmaistuna 1 päivän huhtikuuta 1992 ja 31 päivän maaliskuuta 1993 väliseksi ajanjaksoksi vahvistetaan seuraavasti, sanotun kuitenkaan rajoittamatta tämän asetuksen toisessa alakohdassa tarkoitettujen määrien alentamista yhdellä prosentilla kyseisen ajanjakson aikana ja ottaen huomioon komission ehdotukset yhteisen maatalouspolitiikan uudistuksen mukaisesti:
TAULUKON PAIKKA
Asetuksessa (ETY) N:o 775/87 tarkoitetut tuhansina tonneina ilmaistut määrät, joita ei ole otettu huomioon ensimmäisessä alakohdassa, ovat seuraavat:
TAULUKON PAIKKA
Neuvosto päättää lopullisesti mainittujen määrien vastaisesta käsittelystä yhteisen maatalouspolitiikan uudistuksen mukaisesti."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 1992.

Labels: 17
6